**Toamnă bună!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamnă bună!...

Toamnă bună, dulce toamnă,

Tu duci cu tine-o mare taină:

Cum frunzele cad la pământ

Plutind mânate-n val de vânt,

Cum solul umed le primeşte

Şi-n al său sân le putrezeşte,

Ca hrană el din nou s-aducă

La truditori în greaua muncă!

Toamnă bună, eşti frumoasă

Când via-i gata, a fi culeasă

De strugurii cei copţi deplin,

Când coardele-abia-i mai ţin,

Când în livezi, fructe-arămii

Răspund celor din podgorii,

Demonstrând că ne vorbesc

De Domnul, când ele cresc!

O, Toamnă, tu-aduci bucurii

Când din mănoasele câmpii,

Cobori cu sarcini de bucate

Ce ele-n grijă-or fi păstrate

Cu-acelaşi ritm, de hărnicie

De toţi cei ce trudesc pe glie,

Ce-un an întreg ei s-au rugat

Să fie an bun, şi-mbelşugat!

Toamnă bună, dulce toamnă,

De treci, la anul te întoarnă,

Cu zile dragi de farmec pline

La cei trudiţi care-n suspine

Aşteaptă ziua,... recoltării,

Sub preţul scump al salvării,

Preţ care-n dragoste şi har

A fost plătit,... sus la Calvar!

Flavius Laurian Duverna